27. ΝΟΜΟΘΕΤ. ΔΙΑΤΑΓΜΑ υπ' αριθ. 33 της 23/28 Ιουν. 1973 (ΦΕΚ Α΄ 133) Περί υπαγωγής των ορκωτών λογιστών εις την ασφάλισιν του Ιδρύματος Κοινωνικών Ασφαλίσεων. Άρθρ.1.-1.Οι ορκωτοί λογισταί, οι βοηθοί ορκωτοί λογισταί και οι δόκιμοι ορκωτοί λογισταί υπάγονται υποχρεωτικώς από της πρώτης του μεθεπομένου της δημοσιεύσεως του παρόντος μηνός, εις την ασφάλισιν κλάδου συντάξεως του Ιδρύματος Κοινωνικών Ασφαλίσεων (ΙΚΑ), συμφώνως προς την διέπουσαν τούτο νομοθεσίαν. 2.Αι αναλογούσαι εισφοραί του τε εργοδότου και του ησφαλισμένου, βαρύνουν εξ ολοκλήρου τους ανωτέρω. Αύται υπολογίζονται, επί τη βάσει ασφαλιστικής κλάσεως, καθοριζομένης, κατά περίπτωσιν, δι' αποφάσεως του Διοικητικού Συμβουλίου του ΙΚΑ παρακρατούνται δε και αποδίδονται εις το Ίδρυμα μερίμνη και αποκλειστική ευθύνη του Σώματος Ορκωτών Λογιστών, υπέχοντος έναντι αυτού τας κατά την κειμένην νομοθεσίαν υποχρεώσεις του εργοδότου. Άρθρ.2.-1.Χρόνος απασχολήσεως των εν άρθρ. 1 προσώπων, διανυθείς υπό την ιδιότητα του ορκωτού λογιστού ή βοηθού ή δοκίμου ορκωτού λογιστού, αναγνωρίζεται ως εν τη ασφαλίσει του Κλάδου συντάξεως του ΙΚΑ, αιτήσει του ενδιαφερομένου,  Σελ. 124,24(α) Τεύχος 561-Σελ. 30 ή, εφ'  όσον έχει αποβιώσει, υπό της χήρας ή των ανηλίκων τέκνων του, υποβαλλομένη εντός έτους από της ενάρξεως ισχύος του παρόντος. Η κατά τ' ανωτέρω αναγνώρισις χωρεί εφ' όσον ήθελε καταβληθή η κατά τον χρόνον υποβολής της σχετικής αιτήσεως ισχύουσα εισφορά ησφαλισμένου και εργοδότου, υπολογιζομένη επί ασφαλιστικής κλάσεως, καθοριζομένης δι' αποφάσεως του Διοικητικού Συμβουλίου του ΙΚΑ. 2.Ο κατά την προηγουμένην παράγραφον αναγνωριζόμενος χρόνος απασχολήσεως δεν δύναται να ληφθή υπ' όψιν δια τε την θεμελίωσιν του δικαιώματος επί την σύνταξιν και δια την χορήγησιν προσαυξήσεως της συντάξεως προ της ολοσχερούς εξοφλήσεως του δια την εξαγοράν τούτου καθορισθέντος ποσού. Το ποσόν εξαγοράς καταβάλλεται είτε εφ' άπαξ είτε κατά μηνιαίας δόσεις, ων ο αριθμός δεν δύναται να υπερβή τας 72. Η πρώτη δόσις καθίσταται απαιτητή από της πρώτης του μηνός του επομένου εκείνου εντός του οποίου εκοινοποιήθη η απόφασις περί εξαγοράς. Εν περιπτώσει καθυστερήσεως δόσεώς τινός το ποσόν ταύτης προσαυξάνεται δια προσθέτου τέλους εκ ποσοστού 1% δι' έκαστον δεκαήμερον καθυστερήσεως. Εν ουδεμιά πάντως περιπτώσει το σύνολον της επιβαρύνσεως εκ του προσθέτου τούτου τέλους δύναται να υπερβή το 50% του ποσού της δόσεως. 3.Αι διατάξεις της παρ. 14 του άρθρ. 28 του Α.Ν. 1846/51 "περί Κοινωνικών Ασφαλίσεων" (τόμ. 15Β1 σελ. 21) ήτις προσετέθη δια της παρ. 5 του άρθρ. 5 του Ν.Δ. 4104/1960 "περί τροποποιήσεως και συμπληρώσεως της νομοθεσίας περί κοινωνικών ασφαλίσεων και άλλων τινών οργανωτικών και διοικητικών διατάξεων" δεν έχουν εφαρμογήν επί των διεπομένων υπό του παρόντος προσώπων. Άρθρ.3.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 15Β.Γ.α.26-27 Υπαγωγή σε ασφάλιση και είσπραξη εισφορών 